
N á v r h

U Z N E S E N I E

N Á R O D N E J    R A D Y   S L O V E N S K E J    R E P U B L I K Y

z .....  2025

k  návrhu  na voľbu členov Rady pre mediálne služby 
  


Národná rada Slovenskej republiky


podľa § 116 ods. 2 a § 116 ods. 4 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách)


z v o l i l a


troch členov Rady pre mediálne služby na 6 ročné funkčné obdobie, ktoré začne plynúť odo dňa ich zvolenia Národnou radou Slovenskej republiky:				


			 
  .................................................

  .................................................

  .................................................

S p r á v a

Výboru Národnej rady Slovenskej republiky pre kultúru a médiá
k návrhu na voľbu členov Rady pre mediálne služby 
___________________________________________________________________________


          Podľa ustanovenia § 117 ods. 1 písm. a) zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) skončilo funkčné obdobie jednej členke Rady pre mediálne služby dňom 15. decembra 2024 a dvom členom Rady pre mediálne služby skončilo funkčné obdobie dňom 26. januára 2025. V záujme zachovania kontinuity výkonu zákonných kompetencií Rady pre mediálne služby je potrebné zvoliť troch členov. Keďže na 33. schôdzi Národnej rady Slovenskej republiky nebol nikto zvolený, je potrebné vykonať novú voľbu.  

Na základe zverejnenej výzvy Výboru Národnej rady Slovenskej republiky pre kultúru a médiá predložili návrhy kandidátov na členov rady profesijné inštitúcie a občianske združenia pôsobiace v oblasti médií, kultúry, vedy, vzdelávania alebo športu, registrované cirkvi a náboženské spoločnosti a občianske združenia občanov so zdravotným postihnutím prostredníctvom poradného orgánu vlády Slovenskej republiky pre problematiku občanov so zdravotným postihnutím. Výbor dostal tieto návrhy kandidátov na doplnenie rady:


Meno a priezvisko:				Návrh predkladá:

Ivan Bindas				             OZ Kicora, Lendak
                                                                        OZ Za horizonty, Poprad
                                                                        OZ Wings for Human, Bratislava


Mgr. Michal Dzurjanin			Občianske združenie Slávik Slovenska


Mgr. Pavel Chovanec DiS. art.   	            SANUS SK, občianske združenie

Bc. Rebeka Riabová                                    Občianske združenie Inštitút sociálnych práv



          Výbor Národnej rady Slovenskej republiky pre kultúru a médiá posúdil predložené návrhy kandidátov na členov Rady pre mediálne služby na svojej 37. schôdzi a v uznesení č. 64 zo 17. septembra 2025  k o n š t a t o v a l,  že všetci kandidáti pod poradovým č. 1 až 4 spĺňajú požadované podmienky a predložené návrhy sú v súlade s kritériami uvedenými podľa § 115 zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách).

Výbor Národnej rady Slovenskej republiky pre kultúru a médiá po zvážení týchto skutočností zároveň vyslovil súhlas s návrhom na voľbu členov Rady pre mediálne služby.

Podmienky podľa  čl. 5 ods. 7 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov neboli preskúmané, nakoľko si ich zvolení kandidáti môžu usporiadať do 30 dní od zvolenia.

Základné údaje o navrhovaných kandidátoch sú uvedené v prílohe predkladaného materiálu. 



















Bratislava 17. septembra 2025


Roman Michelko, v. r.

predseda
Výboru Národnej rady Slovenskej republiky pre kultúru a médiá








	Príloha

N á v r h y

kandidátov na  členov Rady pre mediálne služby
______________________________________________________________

1. Ivan Bindas			
				
Rok narodenia:			1980
Bydlisko:				Bratislava
Vzdelanie:				Hotelová akadémia, Košice
Zamestnávateľ:			Rada pre mediálne služby, Bratislava 
Funkcia v zamestnaní:		člen Rady pre mediálne služby
Navrhol:				OZ Kicora, Lendak
OZ Za horizonty, Poprad
OZ Wings for Human, Bratislava


1. Mgr. Michal Dzurjanin			
	
Rok narodenia:			1968
Bydlisko:				Trnava
Vzdelanie:				Univerzita Komenského, Filozofická fakulta, Bratislava
Zamestnávateľ:			Úrad pre verejné obstarávanie, Bratislava
Funkcia v zamestnaní:		generálny štátny radca
Navrhol:				Občianske združenie Slávik Slovenska 	


1. Mgr. Pavel Chovanec DiS. art.   				
	
Rok narodenia:			1966
Bydlisko:			            Limbach
Vzdelanie:				Vysoká škola podnikání a práva, Praha 
					Marketingová komunikácia Magisterské štúdium 
Zamestnávateľ:			Slovenská televízia a rozhas
Funkcia v zamestnaní:		dramaturg hudobných, špeciálnych a zábavných
programov
Navrhol:				SANUS SK, občianske združenie

1. Bc. Rebeka Riabová

Rok narodenia:			1999
Bydlisko:			            Košice
Vzdelanie:				Právnická fakulta, UPJŠ, Košice 		
Zamestnávateľ:			AETHERIS, s. r. o.
Funkcia v zamestnaní:		ekonomická riaditeľka
Navrhol:				Občianske združenie Inštitút sociálnych práv

Výbor Národnej rady Slovenskej republiky

Uznesenie

Výboru  Národnej rady  Slovenskej republiky pre kultúru a médiá 
zo 17. septembra 2025

k  návrhu na voľbu členov Rady pre mediálne služby 

Výbor Národnej rady Slovenskej republiky pre kultúru a médiá  

A. konštatuje, že
 
a) podľa ustanovenia § 117 ods. 1 písm. a) zákona č. 264/2022 Z. z. o mediálnych službách  a o zmene a doplnení niektorých zákonov (zákon o mediálnych službách) skončilo funkčné obdobie jednej členke Rady pre mediálne služby dňom 15. decembra 2024 a dvom členom Rady pre mediálne služby skončilo funkčné obdobie dňom 26. januára 2025 

b) navrhovaní kandidáti

1. Ivan Bindas
2. Mgr. Michal Dzurjanin	
3. Mgr. Pavel Chovanec DiS. art.   
4. Bc. Rebeka Riabová

spĺňajú požadované podmienky a predložené návrhy sú v súlade s kritériami uvedenými podľa § 115 zákona č. 264/2022 Z. z. o mediálnych službách a o zmene a doplnení niektorých zákonov  (zákon o mediálnych službách)

B. súhlasí

     s návrhom na voľbu členov Rady pre mediálne služby 

C. odporúča  Národnej rade Slovenskej republiky, aby

1. zvolila

podľa § 116 ods. 2 a § 116 ods. 4  zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) troch členov Rady pre mediálne služby na 6 ročné funkčné obdobie, ktoré začne plynúť odo dňa ich zvolenia Národnou radou Slovenskej republiky			 
2. uskutočnila  voľbu

podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011


3. uskutočnila  opakovanú voľbu

v prípade, ak nebude zvolený potrebný počet kandidátov; do opakovanej voľby postupujú všetci navrhnutí kandidáti, ktorí neboli zvolení


D. 	určuje 

	poslanca  Dušana Jarjabka 

za spravodajcu výboru a poveruje ho, aby uviedol návrh na voľbu členov Rady pre mediálne služby  na schôdzi Národnej rady Slovenskej republiky a informoval o stanovisku Výboru Národnej rady Slovenskej republiky pre kultúru a médiá 


E. 	poveruje

	predsedu výboru  Romana Michelka 

predložiť predsedovi Národnej rady Slovenskej republiky návrh na voľbu členov Rady pre mediálne služby so stanoviskom Výboru Národnej rady Slovenskej republiky pre kultúru a médiá.








   
 
 Peter Náhlik, v. r.      			          Roman Michelko, v. r.
overovateľ výboru 					predseda výboru	

